Главна дирекция „Гражданска въздухоплавателна администрация“ призовава авиационната индустрия в Република България стриктно да съблюдава резолюциите на Съвета за Сигурност на ООН, с които са въведени санкции спрямо Народнодемократична република Корея.

Всяка държава членка на ООН се задължава да предприеме мерки за прилагането на тези резолюции и да гарантира спазването на забраните, ограниченията, препоръките и съответните условия.

Обръщаме специално внимание на резолюция 2270 (2016) и въвеждащата допълнителни санкции резолюция 2321 (2016) на Съвета за сигурност на ООН, в които наред с други забрани има и такива, отнасящи се до авиационния бизнес, като извършването на чартъри, отдаването на лизинг на въздухоплавателни средства и екипажи, преустановяване на научното и техническо сътрудничество в областта на въздухоплаването и др.

Двата документа са публични и достъпни на официалния сайт на ООН. Текстовете могат да бъдат намерени и изтеглени от следния линк: <http://www.un.org/en/sc/documents/resolutions/2016.shtml>